STGT ดีดบวก 3% สวนตลาด! โบรกแนะ “ซื้อ” เคาะเป้า 116 บ. มองราคาถุงมือยางปี 64 พุ่งต่อ
STGT ดีดบวก 3% สวนตลาด! โบรกแนะ “ซื้อ” เคาะเป้า 116 บ. มองราคาถุงมือยางปี 64 พุ่งต่อ
9 ก.ย. 2563

ผู้สื่อข่าวรายงานว่า ราคาหุ้น บริษัท ศรีตรังโกลฟส์ (ประเทศไทย) จำกัด (มหาชน) หรือ STGT ณ เวลา 10.54 น. อยู่ที่ระดับ 72.25 บาท บวก 2 บาท หรือ 2.85% สูงสุดที่ระดับ 73.50 บาท ต่ำสุดที่ระดับ 69.75 บาท ด้วยมูลค่าการซื้อขาย 733.40 ล้านบาท

ด้านบล.เคทีบี (ประเทศไทย) ระบุในบทวิเคราะห์ฯ มีมุมมองเป็นบวกต่อ STGT พร้อมแนะนำให้ “ซื้อ” ด้วยราคาเป้าหมาย 116.00 บาท และ “ซื้อ” หุ้น บริษัท ศรีตรังแอโกรอินดัสทรี จำกัด (มหาชน) หรือ STA ราคาเป้าหมาย 41.00 บาท จากประเด็นบริษัท แอสตร้าเซนเนก้า (AstraZeneca) ซึ่งเป็นผู้ผลิตยารายใหญ่ของอังกฤษ ประกาศระงับการทดลองใช้วัคซีนต้านไวรัสโควิด-19 หลังมีข้อสงสัยเรื่องผลข้างเคียงรุนแรง ส่งผลให้ความต้องการถุงมือยางยังคงสูงในระดับสูง
รวมถึงยังมีโอกาสที่ราคาถุงมือยางจะปรับตัวขึ้นได้อีกในปี 2564 ทำให้ประมาณการยังมี upside เนื่องจากคาดว่าบริษัทที่ร่วมพัฒนาวัคซีนทั่วโลก ต้องกลับมาคำนึงถึงความปลอดภัยเป็นอันดับแรก ทำให้การพัฒนาวัคซีนจะต้องกลับมาเข้าสู่กระบวนการปกติ ซึ่งต้องใช้เวลาทดลองวัคซีนเฟส 3 ประมาณ 1-2 ปี